NSRI waarsku teen volmaan-springgetyArgieffoto: pixabay.com Die Nasionale Seereddingsinstituut (NSRI) het die publiek – wat swemmers, vissermanne, skippers en mense wat langs die see stap insluit – gewaarsku om ekstra versigtig te wees langs die kus as gevolg van die volmaan-springgety wat tans in volle swang is. Volgens die NSRI sal die springgety op 2 Januarie ŉ hoogtepunt bereik en tot en met die einde van volgende week ŉ impak op die see hê. “Die NSRI doen ŉ beroep vir verantwoordelike en veilige gedrag langs die kus rondom Nuwejaarsvieringe. Ons doen ook ŉ beroep op die publiek om nie rooi noodfakkels en lanterns tydens Nuwejaarsvieringe te gebruik nie.”